Diari Oficial de la Generalitat Valenciana


Sumari del DOGV 8390, del 25-09-2018 (2018/8777)

RESOLUCIÓ de 7 de setembre de 2018, de la Presidència de la Generalitat, per la qual es modifica el termini límit de presentació de documents per a la justificació previst en la Resolució de 9 de maig de 2018, del secretari autonòmic de Presidència, sobre les ajudes destinades a finançar actuacions a realitzar pels municipis i entitats locals menors de la Comunitat Valenciana, referides a facilitar l'accessibilitat de les cases consistorials i edificis públics destinats a la tercera edat, a persones amb discapacitat o diversitat funcional i a altres usos públics, mitjançant l'eliminació de barreres arquitectòniques.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8390

Data del DOGV
:   25-09-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/8777


Data del document
:   07-09-2018

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 7 de setembre de 2018, de la Presidència de la Generalitat, per la qual es modifica el termini límit de presentació de documents per a la justificació previst en la Resolució de 9 de maig de 2018, del secretari autonòmic de Presidència, sobre les ajudes destinades a finançar actuacions a realitzar pels municipis i entitats locals menors de la Comunitat Valenciana, referides a facilitar l'accessibilitat de les cases consistorials i edificis públics destinats a la tercera edat, a persones amb discapacitat o diversitat funcional i a altres usos públics, mitjançant l'eliminació de barreres arquitectòniques. [2018/8777]  
  
  
I. Per Decret 7/2018, de 12 d'abril, del president de la Generalitat, publicat en el DOGV número 8275, de 17 d'abril de 2018, s'han aprovat les bases reguladores de subvencions destinades a finançar actuacions a realitzar pels municipis i entitats locals menors de la Comunitat Valenciana, referides a facilitar l'accessibilitat de les cases consistorials i edificis públics destinats a la tercera edat, a persones amb discapacitat o diversitat funcional i a altres usos públics, mitjançant l'eliminació de barreres arquitectòniques.  
II. Per Resolució de 9 de maig de 2018, del secretari autonòmic de Presidència, publicada en el DOGV número 8296, de 16 de maig de 2018, s'han convocat subvencions destinades a finançar actuacions a realitzar pels municipis i entitats locals menors de la Comunitat Valenciana, referides a facilitar l'accessibilitat de les cases consistorials i edificis públics destinats a la tercera edat, a persones amb discapacitat o diversitat funcional i a altres usos públics, mitjançant l'eliminació de barreres arquitectòniques, i l'article 8, últim paràgraf, estableix que el termini de presentació de documents per a justificar la subvenció finalitzaria el 31 d'octubre de 2018, i l'actuació a subvencionar haurà d'haver finalitzat abans d'aquesta data.  
  
III. Per Resolució de 6 d'agost de 2018, del director general d'Administració Local, es va concedir als municipis beneficiaris les quantitats de les ajudes adjudicades destinades per a l'execució dels projectes que van ser objecte de subvenció, el punt tercer de la qual recordava a les entitats beneficiàries que la documentació justificativa prevista en la convocatòria hauria d'entregar-se abans el 31 d'octubre de 2018, i l'actuació subvencionada hauria d'haver acabat abans d'aquesta data.  
  
IV. Davant la impossibilitat material de poder arribar al compliment total del termini previst en la convocatòria per a l'efectiva i total execució de les obres objecte d'ajuda, posada de manifest per diversos ajuntaments beneficiaris, bé per la impossibilitat material d'entregar materials per algunes empreses subministradores, bé per la impossibilitat de complir els terminis previstos en la normativa sobre contractes públics, fa necessari la modificació del termini previst en l'article 8 de la convocatòria i ampliar aquest termini de presentació de documents per a justificar la subvenció.  
  
Vist que concorren les raons que motiven la present resolució, segons exigeix l'article 35.1.e de la Llei del procediment administratiu comú de les administracions públiques, i que condueixen a acordar d'ofici l'ampliació del termini per a complir els tràmits indicats.  
  
En virtut de tot el que s'ha exposat anteriorment i fent ús de l'atribució delegada mitjançant Resolució de 12 de febrer de 2016, del president de la Generalitat, es dicta la següent resolució:  
  
Primer  
Modificar la data assenyalada en l'article 8, últim paràgraf, de la Resolució de 9 de maig de 2018, de convocatòria, que en conseqüència quedarà com segueix:  
«El termini de presentació de documents per a justificar la subvenció finalitzarà el 20 de desembre de 2018, i l'actuació a subvencionar haurà d'haver finalitzat abans d'aquesta data. La quantia a justificar es correspondrà amb l'import de la despesa de l'actuació subvencionable.»  
  
Segon  
Ordenar la publicació de la present resolució en el Diari Oficial de la Generalitat Valenciana, de conformitat amb l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
Tercer  
Contra la present resolució no es pot interposar cap recurs, de conformitat amb el que estableix l'article 32.3 de la Llei 39/2015, d'1 d'octubre, del procediment administratiu comú de les administracions públiques.  
  
València, 7 de setembre de 2018.- El president de la Generalitat, p. d. a. (R 12.02.2016; DOGV 17.02.2016), el secretari autonòmic de Presidència: Andreu Ferrer Bautista.